தனிக் குடும்பங்களில் ஏற்படுகின்ற இந்த அழுத்தங்களைப் புரிந்துகொண்டு அதை எதிர்கொள்ளாவிடில், இத்தகைய நடத்தையை ஒழிப்பதில் சிறிய அளவிலான முன்னேற்றம்கூட ஏற்படாது. சாதிய வன்முறையை சமூக கலாச்சாரப் பிரச்சனையாகக் கருதாமல், வெறுமனே சட்டம் ஒழுங்கு பிரச்சனையாக மட்டுமே கருதுவது என்பது வரும் காலங்களில் இந்தியாவிற்கு உதவாது என்ற முடிவுக்கே நான் இறுதியாக வந்து சேர்ந்தேன். சாதி ஆணவக் கொலை மற்றும் சாதி பாகுபாட்டைச் சுற்றி எழுகின்ற பிரச்சினைகள் பற்றிய விழிப்புணர்வை ஏற்படுத்துவதற்கு இந்தத் திரைப்படம் உதவும் என்று நம்புகிறேன். இத்தகைய வெறுப்புணர்வுக் குற்றங்கள் மனிதர்கள் மீது ஏற்படுத்துகின்ற பேரழிவின் தாக்கத்தைக் காட்டுவதன் மூலம் இந்தப் பிரச்சினையை சரியாக விவாதிக்கவும், புரிந்து கொள்ளவும் முடியும் என்பதால், உரிய தீர்வு கிடைக்கும் என்று நான் நம்புகிறேன்.